Seychelles Fire and Rescue Services Agency - Pran prekosyon kont menas dife pandan preparasyon festivite Nwel ek Lannen
Pran prekosyon kont menas dife pandan preparasyon festivite Nwel ek Lannen
Pandan ki tou dimoun pe okipe avek bann preparasyon pour lafet Nwel ek Lannen i annan tandans pour negliz enpe bann mezir prekosyon kont dife e Lazans Servis Tenny Dife ek Sovtaz pe demann dimoun pour a tou moman asire ki zot pe pran tou mezir kont dife.
Msye Jones Madeleine in dir yer ki a sa moman i annan bokou leksitasyon e bokou lalimyer dekorasyon pe ganny aste e i annan tou kalite lalimyer anvant me dimoun i bezwen pran prekosyon ler zot konekte sa bann lalimyer.
“Esey evite konekte zot lo bann extension akoz lamorite sa bann lalimyer i annan de pin e i tant pour las lo extension e sa i kapab koz en dife,” Msye Madeleine i dir.
I osi demann dimoun pour evite kit sa bann lalimyer onn letan zot pa la e osi pour evite kit zot onn pour en katite letan e pour asire ki zanfan pa zwe avek oubyen may ladan.
“Nou tou nou ti ava kontan pas en bon lafet Nwel ek Lannen e personn pa ti ava kontan perdi tou son keksoz e trouv li dan lapenn pour sa bann lafet alor prekosyon i enportan,” Msye Madeleine in dir.
En lot keksoz ki Msye Madeleine in lans lapel ek dimoun pour veye se dan zot lakwizin ki pou tre okipe pandan sa bann letan.
“Bokou manze pou ganny kwi alors evite kit bann kastrol lo dife san sirveyans oubyen bwar pandan ki zot pe kwi manze pour evite tonb dormi pandan ki zot pe kwi manze,” Msye Madeleine in dir.
Antretan Msye Madeleine in dir ki Servis Tenny Dife ek Sovtaz in bouz enn son gro kanmiyon kot sant kominoter Beau Vallon pour fasilit deplwayman anvi konzesyon trafik anka i annan okenn lensidan dan sa rezyon.
Dapre Msye Madeleine depi Novanm ziska la in annan zis trwa ka dife konpare avek nef ka pandan menm peryod lannen pase.
In eksprim swe ki sa i reste parey.
Dife i parsyelman bril en lakaz Perseverance 2
16-03-2018 News
Dife in detri twatir lasanm en lakaz yer dan vilaz Perseverance 2. Sa lakaz i pour Msye Ronnie Etheve ki travay kot Hunt Deltel e lanket pe ganny fer pour determin lakoz sa dife. Ti ver 7er ki Lazans Servis Tenny Dife ek Sovtaz ti ganny alerte lo sa dife kot zot...
Dife dan salte dan lavil
27-02-2018 News
Yer apremdidi lafimen ti’n ranpli dan Church road apre ki dife ti deklare dan salte obor en bin. Dapre substation officer pour Servis Tenny Dife ek Sovtaz Joe Gabriel, rapor ti antre lo stasyon ver 1er30 pour dir ki ti annan dife OJ Mall. Trwa kanmiyon avek en lekip apepre 12 zofisye ti ganny deplwaye sorti...
Premye dife lakaz i ganny rikorde pour sa lannen
25-01-2018 News
En lakaz an tol in konpletman detri par en dife yer dan semen Roche Bois, St Louis. Sa i trwazyenm ka dife pour 2018 me i premye ka dife dan lakaz. Premye ka ti en dife dan en loto e dezyenm dife lo en poto elektrik.
Fire statistics - 460 accidents recorded last year
The Seychelles Fire and Rescue Services Agency (SFRSA) recorded a total of 460 accidents last year, compared to 376 in 2016. The accidents consisted of building domestic fire, vehicle fire, bush fire, boat fire, electrical installation, vehicle accident, among others. These are revealed in the agency’s annual report which has been released. SFRSA...
Alert dife kot Labank Komersyal Anse Aux Pins
Servis tenny dife i reazir Trwa kanmiyon ti ganny deplwaye Dimans apremidi apre ki Servis Tenny Dife ek Sovtaz ti resevwar rapor ki lafimen ti pe sorti kot Labank Komersyal Anse Aux Pins. Kan bann zofisye ti ariv lo lasenn zot ti vwar ki lafimen ti pe sorti dan en bwat air con andeor...
Pran prekosyon kont menas dife pandan preparasyon festivite …
Pandan ki tou dimoun pe okipe avek bann preparasyon pour lafet Nwel ek Lannen i annan tandans pour negliz enpe bann mezir prekosyon kont dife e Lazans Servis Tenny Dife ek Sovtaz pe demann dimoun pour a tou moman asire ki zot pe pran tou mezir kont dife. Msye Jones Madeleine...